વિધાનસભા ચૂંટણી પૂર્વે ભાજપે મોટો દાવ ખેલીને કોંગ્રેસના દિગ્ગજ નેતા રાઘવજીભાઈ પટેલને ભાજપમાં પ્રવેશ આપી માસ્ટર સ્ટ્રોક લગાવ્યો હતો અને રાઘવજીભાઈ પટેલના ભાજપ પ્રવેશને પગલે કોંગ્રેસ શાસિત જામનગર જીલ્લા પંચાયતના ઉપપ્રમુખ અને રાઘવજીભાઈના પુત્ર જયેન્દ્ર મુંગરા તેમજ કારોબારી સમિતિના ચેરમેન રસિક કોડીનારિયાએ પણ કોંગ્રેસનો સાથ છોડી ભાજપમાં જોડાયા હતા જેને પગલે વિધાનસભા ચૂંટણી બાદ નવાજુની થવાના એંધાણ વર્તાયા હતા જોકે વિધાનસભા ચૂંટણીમાં રાઘવજીભાઈ પટેલ હારી ગયા બાદ કારોબારી સમિતિની બેઠક ના મળી હોય અને વિકાસ કમિશ્નરને લખેલા પત્રને પગલે ભાજપમાં જોડાઈ ગયેલા કારોબારી ચેરમેન રસિક કોડીનારીયા પર વધેલા દબાણને પગલે ૧૦ દિવસ પૂર્વે કારોબારી ચેરમેને રાજીનામું આપી દેતા ખાલી પડેલા આ પદ પર આજે ચૂંટણી યોજાઈ હતી.